open-index/open-wikipedia-markdown huggingface dataset:
Policía Canaria

La ** Policía Canaria ** l'è la forza de polizia autonomega di Isol Canari. La gh'ha 100 agent e l'è stada fondada del 2010 dal President canario Paulino Rivero.

Fan part de sta polizia anca i poliziott municipai, ma domà quej sotta el controll dirett de la Comunità autonoma hinn consideraa. El governo el voeur rivaa a 1'700 agent.

## Alter progett
Simonetta Rubinato

La **Simonetta Rubinato**  (Treviso, 22 de dicember del 1963)  l'è 'na politega italiana, senatora, e prima deputada, per el Partii Democrategh, partii che 'l molla in del 2018 quand che la decid de lavorà per dà vitta a 'n moviment federalista e autonomista per fà l'Europa di Region.

La se candida in di elezion regionai del Veneto del 2020 a la presidenza.
Guardia Civil (Spagna)

La **Guardia Civil** l'è la forza de polizia de gendarmeria e de polizia doganala de la Spagna.

Ciamada anca "la benemerita", l'è a la dipendenza doppia del Ministeri di Interni per i salari e de quell de la Defesa per la disciplina, l'armament e i mission a l'estero. L'è part anca de la EUROGENDFOR, la forza de gendarmeria europea.

## Alter progett
Domain Name System

El **Domain Name System** l'è 'n sistema doperaa per convertì i nomm de domini di host de 'na Red de computer a la sò adressa IP.
## Storia
Primma de la sò invenzion, la conversion l'era fada de on file hosts giornaa di università american e descaregaa, di utent, in sui sò computer.

Quand che Internet l'è vegnuda pussee granda, gh'è staa bisogn de trovà on sistema che 'l fuss minga giornaa da vergun e che donca el fuss no on single point of failure che, se offline per esempi per el tropp traffegh, l'avaria fermaa Internet.

Donca el 23 de giugn del 1983 Paul Mockapetris, Jon Postel e Craig Partridge publighen la prima version di DNS, che hinn adottaa l'ann dopo e standardizzaa del 1987.

## Fonzionament

El DNS l'è 'n database distribuii, cont di root server a bas del sistema.

Tucc i domini finissen cont on pont, che reppresenta 'sti root server. El root server el rinvia al server competent in bas al domini de primm nivell, e poeu el sò name server el mandarà la domanda al DNS competent per el segond tocch del domini. Per esempi, per el domini:

Prima el pont el fà analizzà la domanda al root server, che 'l manda la domanda al name server competent per . Lilinscì el server de org el troeuva el name server competent per , che a sò voeulta el sa l'IP de . Donca l'è l'ultim name server a respond a l'utent cont l'IP del server, e l'interpretazion l'è inversa a la lettura normal.

## Attacch
El DNS a l'è staa desviluppaa in d'on era indova la sicurezza a l'era minga ona priorità, e per quest el gh'ha avuu de bisogn di cambi di standard cont el temp.

A bon cunt però a l'è possibil falsificà on sitt per on host cont la tecnega de DNS spoofing che la manda ona falsa respoeusta cont on IP che l'è minga quell del sitt.

Cont el DNS cache poisoning a l'è inveci possibil doperà la fonzion del TTL (Time to Live) per modifegà on'informazion e fàlla restà per on poo de temp in la red.

A l'è possibel, cont el DNS rebinding, fà 'na gabola a la same origin policy e convincc on client a fà girà del codes in manera minga autorizzada.

Anca di malware, el pussee famos a l'è DNSChanger, doperen on cambi de DNS per  mett la soa pubblicità inveci de quella legittima o robà i dacc sensibij.

## Riferiment
*How DNS works?

## Vos corelaa
*Dynamic DNS
*Root nameserver
*File hosts
*Fully qualified domain name
*DNS leak
File hosts

El **file hosts** l'è 'n file de test pian che 'l gh'ha dent 'na mappa di relazion adress IP e nod de la Red. Originariament ideaa per vess giornaa de 'n nod central, con l'espansion de Internet l'è staa sostituii di DNS. Però i sistema operativ tegnen la compatibilità cont el file hosts, soratutt perchè 'l pò vess modifegaa di utent.
Cp (Unix)

**cp** l'è 'n comand di sistema Unix-like comé Linux e MacOS che 'l permett de copià di file o di directory.

El gh'ha 'na sintassi de bon de bas, vist che tipicament l'è doperaa inscì: 

El supporta anca di opzion, per esempi la -R che la copia recorsivament i directory o la -i per confermà i sovrascrittur di file.
## Vos corelaa
*Mv (Unix)
Hatikvah

**Hatikvah** (**La speranza**) l'è l'inn nazional de Israel. La musega l'è ciappada del Ball de Mantova, e 'l test, scrivuu dal  Naftali Herz Imber, el cunta la speranza del popol ebraich de tornà in la sò terra dopo de la diaspora del 70 d.C., quand che i Roman han destrutt el Tempi de Gerusalemm. L'è inn de facto de la nassita de Israel, ma domà dal 2004, cont legg de la Knesset, l'è inn offizial.
Cuu

El **cuu** (in lombard oriental: **cul**) l'è 'na part del corp fada di muscol, che a nivell estern se ved 'me du cussinett adipos mezaa de l'ano, popolarment ciamaa "bus del cuu". La gh'ha i muscol che permetten ai primaa de camminà in pee e de setàss giò senza mett el sò pes in sui gamb.

Oltra che per andà de corp, el gh'ha anca on roeul sessual in di omen, roba ciamada sess anal.

## Alter progett

## Vos corelaa
*Carta de cuu
*Vener Callipigia
Irene Pivetti

La **Irene Pivetti**  (Milan, 4 de april del 1963)  l'è 'na politega e conduttora televisiva italiana.

## Carrera politega
L'ha scominciaa a milità in la Lega Lombarda del 1990, e del 1992 l'è elegiuda a la Cambra di Deputaa, reconfermada del 1994 cont la Lega Nord.

El 15 de april del 1994 l'è elegiuda Presidenta de la Cambra di Deputaa, cont i vot de la destra e de la lista del Marco Pannella.

Ai elezion del 1996 l'è elegiuda de noeuv cont la Lega, ma el 12 de settember a l'è casciada via del partii, perchè contraria a l'indipendentism padan. Donca lee la fonda el partii Italia federale, che poeu l'entra in l'UDEUR, partii che l'è diventada anca Presidenta.

Ai elezion comunai del 2016 la torna in di fil de la Lega Nord cont el moviment Noi con Salvini a Roma: La ciappa 1364 preferenz e l'è minga elegiuda.
Vault 7

** Vault 7 ** l'è 'na serie de document segret de la CIA daa foeura de WikiLeaks el 7 de marz del 2017 che cuntaven su comé fà la guerra informatega e la sorvelianza digital.

I file, con data in tra el 2013-2016, mostren di metod per sbusà la sigurezza di browser, la pupart di smartphone (Android e iOS), i sistema desktop e anca di Smart TV ma minga di exploit che pòden vess doperaa di virus writer.

L'è staa descovert anca che i Stat Unii faseven del spionà de massa in Europa con bas in del Consolaa General di Stat Unii a Francofort, in Germania. El procurator todesch l'ha scominciaa di indagin in su quella acusa lì.

## Tecnologia comprometuda
### Smartphone
Sia i smartphone iOS che Android eren tacaa cont i strument elettronegh del governo american, la Apple però l'ha garantii che 'sti menasc de sicurezza hinn staa giamò reboccaa cont el ultim iOS.

### Messaggistega istantanea
In di document l'è 'gnuu foeura che Telegram e Signal hinn segur a nivell crittografegh, e che donca gh'è besogn de infettà el smartphone per sbusàj.

### Centralin di vettur
WikiLeaks l'ha sostegnuu che la CIA la pò modifegà i centralin di vettur e addirittura coppà 'na persona senza fàll descovrì, ma nissun ricercador independent l'ha confermaa la possibilità.

### Weeping Angel
L'attacch *Weeping Angel* (angiol che 'l piang) el pertoca i Smart TV de la Samsung e 'l permett el sò us 'me strument de sorvelianza. A bon cunt gh'è besogn de avègh 'n access USB a la Television, e donca l'è mia ritegnuu bon per la sorvelianza de massa.

## Ligamm de foeura
*In sul sitt de WikiLeaks

## Riferiment
* No, la CIA non ti spia: Wikileaks gonfia la fuga di dati “Vault 7”
* WikiLeaks says it releases files on CIA cyber spying tools
PRISM

**PRISM** l'è 'n software de sorvelianza segret doperaa da la National Security Agency per spionà i signal che passen per i Stat Unii.

L'impatt global de la quistion l'è staa faa sortì foeura dal Edward Snowden in di rivelazion in su la sorvelianza global del 2013.
Stuxnet

** Stuxnet ** l'è on worm faa dal governo di Stat Unii in collaborazion cont el governo de Israel per attaccà digitalment l'Iran.

El gh'aveva de taccà la central de Natanz, e pussee precisament i centrifugh del plutonio e in manera de fàss minga descovrì. L'attacch a l'era faa per mezz di computer Windows che gh'era taccaa di sistema SCADA, ver obietiv de l'attach e de lilinscì el taccava i controller PLC per sabotà la produzion.

## Alter progett

## Riferiment
* Stuxnet è un virus militare contro l'Iran ?
* Stuxnet, Israele e Usa dietro al virus "Creato da noi, ci è sfuggito di mano"
Elezion primari del Partii Democrategh italian del 2017

El 30 de april del 2017 gh'è staa i **[[elezion primari]] del [[PD (Italia)|Partii Democrategh italian]]**. Hinn staa circa a 3 agn e mezz di elezion primari del 2013 che han elegiuu el Matteo Renzi secretari del Partii.

## Storia

Dopo de la vittoria del no al referendum costituzional del 4 de dicember, el Renzi l'ha daa i sò dimission da President del Consili, e l'è staa sostituii dal Paolo Gentiloni. Pocch temp dopo di politegh de la minoranza, comé l'Enrico Rossi, el Roberto Speranza e 'l Michele Emiliano nonzien la sò intenzion de candidàss a la secreteria.

El Massimo D'Alema el derva on moviment politegh per combatt el Renzi, e 'l domanda, insemma a di esponent comé 'l Pier Luigi Bersani e 'l Guglielmo Epifani, on congress in autun, per dà temp ai avversari de fà campagna elettoral, con la menascia de 'na scission.

El 19 de febrar el Renzi el se dimett da Secretari, e contestualment 40 parlamentar sortissen dal partii.

El 21 de febrar el Michele Emiliano nonzia de sortì minga e de candidàss a la secreteria, e 'l 23 de febrar anca el minister Andrea Orlando el fa, cont el support de l'ala pussee progressista del partii.

I unegh candidaa a podèss candidaa in tutta Italia hinn staa Renzi e Orlando: Emiliano l'ha poduu no candidàss in Lombardia e Liguria, foeura de 'na quaj sezion precisa.

## Candidaa

## Sondagg

## Resultaa
### In tra i iscritt

### Elezion primari

## Riferiment
*Pd, le primarie saranno il 30 aprile Voto anticipato, Fassino: caso chiuso
* Pd: Speranza, mi candido segretario in alternativa a Renzi
*Pd, Emiliano si candida. Renzi: «Politica litiga su tutto, io penso al futuro»
*Orlando si candida alla segreteria: "No alla politica della prepotenza. Ricostruirò il Pd"
*A Renzi il primo round del congresso Pd, ma sui numeri è scontro duro
*Emiliano escluso da primarie Pd in Lombardia e Liguria. Boccia: "Firme ci sono pronti a ricorso"
*Pd: Emiliano correrà in 5 collegi in Lombardia, uno in Liguria
*Primarie PD - Dati definitivi
*Emiliano: “Al Pd serve un congresso, non le primarie. Se divento segretario non lascio la Puglia”
Dennis Ritchie

**Dennis MacAlistair Ritchie** (Bronxville, 9 de settember del 1941 – Berkeley Heights, 12 de ottober del 2011) l'è staa on informadegh statunitens. L'è staa vun di pioniee de l'informadega moderna, famos per avè inventaa el lenguagg C e, insemma al sò storegh collega Ken Thompson, per avè scritt el sistema operativ Unix.
Bill Gates

El **William Henry Gates III**, ciamaa domà **Bill Gates** (Seattle, 28 de ottober del 1955) l'è 'n imprenditor, informadegh e programmator statunitens.

Fondator e president onorari de la Microsoft, l'è de agn in di classifegh di omen pussee ricch del mond. L'è staa a longh ritegnuu l'omm el pussee scior del mond cont on patrimoni de 75 miliard de dollar, ma incoeu l'è staa superaa de l'Elon Musk e del Jeff Bezos.
Guernsey

**Guernsey** l'è 'n possediment de la Corona Britannega situaa in di Isol del Canal, in tra la Franza e l'Inghilterra. L'Elisabetta II del Regn Unii l'è "Duca de Normandia" e donca a capo de l'isola a nivell cerimonial. A capo del governo gh'è on baliv: incoeu l'è 'l scior Jonathan Le Tocq.

La capitala l'è Saint Peter Port, i lengov offiziai hinn l'ingles e 'l franzes, ma l'è parlaa anca el Dgèrnésiais. La Sterlina britannega l'è doperada tant 'me la Sterlina de Guernsey. Hinn sotta la sò giurisdizion  anca Alderney, Sark, Herm, Jethou, Brecqhou e Burhou.

## Amministrazion
L'amministrazion de Guernsey l'è fada inscì, tucc elegiuu a suffragi universal:
*12 consijee
*El Baliv de Guernsey
*El Procurator cont el poder giudiziari
*33 deputaa popolar
*10 reppresentant di Parrocchi
*2 reppresentant de Alderney

## Vos corelaa
*Jersey
Geert Wilders

El **Geert Wilders** ( Venlo, 6 de settember del 1963) l'è 'n politegh olandes, deputaa a la Tweede Kamer per el Partij voor de Vrijheid, de lu fondaa.

## Biografia
Nassuu in d'ona fameja cattolega, l'è poeu vegnuu agnostegh ma el tegn di bon contatt cont i cristian e i giudee.

## Politega
Anca se despess ciamaa "popolista de destra" e svesinaa ai moviment nazionalista comé 'l Front National, el FPÖ o Noi con Salvini, lu el deciara de vess minga ispiraa de lor, ma pussee de la Margaret Thatcher.

De formazion laica e liberal, l'è antifassista, anti-islamista e anti-totalitarism.

L'è, de facc, contrari sosenn a la religion islamega: La Oriana Fallaci l'è 'na sò idola e l'è ammirator de Theo Van Gogh. L'ha provaa anca a fà limità l'immigrazion minga europea e a bandì el Coran in di Paes Bass, per di conflitt cont la lesg locala. L'ha anca parpognuu de giontà in la Costituzion olandesa la superiorità di coltur umanistegh occidentai.

Economicament, l'è tant liberal e 'l voeur sbassà i tass e donca i servizzi del Stat.
Lederhosen

I **Lederhosen** hinn di calzon de pell cont i bretell tipegh de la Baviera, de la Svizzera, de l'Austria e del Sudtirol. Gh'è sia la version corta (sora el genoeugg), sia quella media (sotta el genoeugg) e quella longa che la riva a la caviggia, anca se di voeult in di fest de paes i tosann metten di lederhosen ch'hinn assee cort e mostren squasi el cuu, on poo comé i hot pants d'incoeu.

Per la sò resistenza l'è doperaa soratutt di fiolitt, per giugà in la terra.

## Vos corelaa
*Capell alpin
*Dirndl
Tweede Kamer

La **Tweede Kamer** di Stat Generai di Paes Bass (*Segonda Cambra*) l'è la cambra bassa di Paes Bass. La sò sed l'è dal 1992 al Binnenhof e la gh'ha 150 deputaa elegiuu ogni 4 agn direttament e in manera proporzional. In di Paes Bass gh'è el bicameralism imperfett, donca 'sta cambra chi l'è pussee forta e importanta de la Eerste Kamer, che la gh'ha no on rapport de fiducia cont el governo o 'l poder de iniziativa legislativa.
Articol 1

**Articolo 1 - Movimento Democratico e Progressista** (*Articol 1 - Moviment Democrategh e Progressista*) l'è 'n partii politegh italian attiv dal 2017, fioeu de 'na scission del Partii Democrategh. I sò leader hinn i ex-PD Enrico Rossi, Roberto Speranza, Pier Luigi Bersani, Massimo D'Alema e l'ex-SI Arturo Scotto.

El gh'ha 2 senator, 3 deputaa, in di grupp de Liber e Inguai, e 3 europarlamentar.

## Vos correlaa
*Liber e Inguai
Pila AAAA

La **pila AAAA** l'è 'na pila longa 42,5 millimeter e de 8,3 mm de diameter. Hinn tipicament doperaa in dispositiv piscinitt comé i pontador laser, i stil di tablet, i misurator de la glucosa e amplificator portatil. Vist che hinn manch spantegaa di pil AA e di pil AAA l'è minga fazil trovàlla in del commerc normal. Di voeult di sò pil compagn, i LR61, hinn doperaa per i pil a 9 volt, taccaa serie fina a fà di unità de 9 volt.
Klez

**Klez** l'è 'n worm nassuu in del ottober del 2001 che 'l se spantegava via e-mail. 

Infettava Microsoft Windows grazia a 'na falla de Internet Explorer, doperaa da Microsoft Outlook per interpretà la mail in HTML.

El messagg de e-mail l'era faa in manera de doperà el bug in di frame per fà partì automaticament el worm appena el messagg l'era vert, ma gh'era squasi semper on test che invitata a dervì l'alegaa per giornà il sistema o protegés da Klez, se 'l sistema el fuss staa giornaa contra la falla de Klez.

'Na voeulta eseguii, el cercava di adress de e-mail indova spantegàss, e despess el taccava di file del computer infetaa.
Vulnerabilità Windows Metafile

La **Vulnerabilità Windows Metafile** l'è stada 'na vulnerabilità de sicurezza di sistema Windows che la colpiva el formaa de file Windows Metafile, on formaa di immagin, che la permetteva de eseguì del codes arbitrari in sul sistema. L'è stada descoverta el 27 de dicember del 2005 e reboccada da la Microsoft el 5 de genar del 2006.

Windows Metafile l'è on sistema vegg, e 'l gh'aveva 'na fonzion, , che la permetteva de fà vergott se 'l redering de 'n file WMF el fuss fallii, tegnuda per compatibilità e giamò sostituida dal Windows 3.1.

L'era 'na falla assee pericolosa, vist che 'l saria staa assee fà andà vergun in su 'n sit cont on'immagen WMF infetta per infettàll, e Windows el permett minga de fà 'na vera distinzion in tra di immagin cont l'estension, donca on file marcaa JPG el podeva vess 'na WMF.

## Riferiment
*Sicurezza, anche le immagini possono veicolare virus: guarda un’immagine sul Web e t’infetti 
*Falla WMF, il rischio aumenta: come rimediare
Mirai

**Mirai** (*el futur* in giappones) l'è on malware desviluppaa per taccà i sistema Linux di sistema IoT e anca di router e trasformàj in di element de 'na botnet, doperada poeu per di attacch Denial of Service in larga scala. La botnet l'è stada descoverta in l'agost del 2016 e l'è stada doperada per attaccà el provider OVH e Dyn.

El sò codes sorgent l'è staa mettuu 'me open source in sui forum di hacker e donca doperaa anca in di alter progett de hacking.

Mirai el cerca continuament in su la Red di dispositiv IoT cont username e password de default, che restaven infett finna al reboot, e ciarament se i password fussen minga staa cambiaa a la svelta sarien staa infettaa de noeuv. Tra l'alter el malware l'è programmaa per infettà no di red privaa che partegnen, per esempi, a la posta di Stat Unii o al Dipartiment de la Defesa di Stat Unii.
Mydoom (worm)

El **Mydoom** l'è 'n worm che 'l se spantega via e-mail. Descovert el 26 de genar del 2004, e l'è staa l'email worm pussee spantegaa de la storia informatega, cont on record anmò minga superaa.

Probabilment oeuvra di spammer per mandà el spam, se pensa che 'l sia staa scricc in Russia a pagament, vist che 'l gh'ha dent on messagg de scusa con scricc "sont domà dré a fà el mè mestee". Comé ideja, se pensava che 'l fuss 'na rappresaja contra SCO Group di supporter de Linux, vist che voreven fàgh causa. Altra ipotesi l'era che 'l fuss derivaa da Mimail, per via del doperà de 'na vulnerabilità in comun.

El sò payload l'era:
*El dervì 'na backdoor in su la porta 3127
*On attacch Denial of Service contra SCO

Di version derivaa modifegaven el file hosts per bloccà i antivirus online e per taccà el sit de la Microsoft, ma s'hinn spantegaa pocch e donca han faa no dagn important.
Rivolta de la Leventina

La **rivolta de la Leventina** del 1755 a l'è staa el tentativ del Parlament de quella vall tesinesa de oponnes a la sopression d'ona quai soa libertà de part del governa uran. Despoeu che la rivolta l'è fallida, el duu de giugn de quell ann, i prerogativ de la Leventina hinn staa scurtaa via.

## La Leventina prima del Settcent
I leventines podeven minga sofrì el domini di feudatari milanes (che gh'aveven in apalt la ministrazzion de la vall de part di canonegh del Domm de Milan), e inscì hann faa su 'na leanza cont i vai vesinn, de Blegn e de la Riviera. In del 1290 l'è regordada 'na rivolta de Albert Scerr, *vogader* de Airoeu, contra el vescov milanes Oton Viscont.
In del 1403 quei de la vall s'hinn ligaa in d'on trattaa cont i canton Uri e Obvald: quell trattaa chì l'ha segnaa el destacch de la Leventina del Ducaa de Milan.
In del 1422, dopo de la Battaja de Arbed, i milanes hann ciappaa torna la vall: in del 1439 però hinn staa respingiuu di soldaa uran e leventines; in del 1466, despoeu de la Battaja de Sgiornigh, Milan el gh'ha 'vuu de renonziàggh a tucc i sò diritt in su la vall.
Inscì la Leventina l'è stada integrada, cont on'otonomia bella larga, in del Canton Uri. La popolazzion la ghe dava soldaa ai esercit di uran (26 leventines ogni 100 soldaa de Uri); i ofizziai a eren leventines, e 'l sò general a l'era denter al Consili de Guerra uran.
Cont el passà di agn, i leventines gh'hann avuu semper pussee de libertà, e hann speraa de vess parificaa cont i olter abitant de Uri. Ma la tendenza la s'è invertida in del Settcent, e i prerogativ del Parlament de la Leventina hinn staa semper pussee scurtaa.

## El Statutt del 1713

## I fatt del 1755
Concession italiana de Tientsin

La ** Concession italiana de Tientsin ** (天津意租界, Tiānjīn yì zūjiè) l'è staa 'n territori de la città cinesa de Tientsin amministraa del Regn d'Italia dal 1901 al 1943, per la Revoeulta di Boxer. L'era on territori ricch de salin e gh'era dent anca on cimiteri.

A Tientsin gh'era el quarter general de la Legion Redenta, squadra che l'ha partecipaa a la guerra civil russa, e anca la Regia Marina Italiana, cont dò nav.
Assede

Un **assede** (o **assedi**) l'è l'insema dei operazion militar qe i è metide in at per circar de conquistar un lœg fortificad.

D'ordinare la zona l'è circondada dei nemix e i è blocade tute i vie de comunegazion ai difensor, qe i circa de fracar ol bloc con dei sortide. A la fin, la fortificazion la sarà conquistada o per fam o per un atac driet. Inscambe, l'assede l'è fracad o cond el rivar d'una armada de socors, o per una sortida dei difensor, o per la fam dei atacants (qe i g'hiva qell problema qé compagn dei difensor).

I prime notizie de assede i vegn jamò da l'Antigitaa: anc'pò i citaa plu antige del Vexin Orient i g'hera dei mure, e donca l'era necessare assediar-le.

L'art de l'assede l'è ciamada poliorcetega.

## Riferiments
Ingegneria sociala

L**'ingegneria sociala** l'è la tecnega che la permett de ottegnì di privileg e di informazion confidenziai cont l'ingann di personn legittimaa a doperà 'sti informazion e di sistema. De facc, in la sicurezza informatega l'utent l'è definii l'anell pussee moll de la cadena, e donca l'è squasi semper pussee fazil, soratutt per on attacch miraa, ingannà l'utent inveci de doperà di bug per andàgh dent in di sistema o per ottegnì di password.

## Riferiment
*Should Social Engineering be a part of Penetration Testing?
*Social Engineering Fundamentals, Part I: Hacker Tactics

## Vos corelaa
*Phishing, forma elementar de ingegneria sociala
*L'art de l'ingann, liber del Kevin Mitnick, hacker famos per la soa ingegneria sociala
*Open Source Intelligence
Ubertino Posculo

**Ubertino** (Obertino) **Posculo** (de Posculis, Posculus, Pusculus) (circa 1430 - 7 de maj 1508) l'è stait un umanista bressan.

I so œvre plu famose i è ol poema *[[Constantinopolis]]* e l'orazion *[[De laudibus Brixiae]]*.

## Biografia
L'Ubertin, fiœl del Mafee, l'è nassid de probabel a Bressa, terra de la so famea (qe la g'hera i so orijin a Bagnœl).
I prim agn l'è stait in citaa, indove l'ha vest l'assede guidad del comandant viscontee Nicolò Picinin ind el 1438. Qé l'ha invivad i studi de gramatega e retorega, fors sota Gabriel de Concorez o Nicola Botano (qe i ha portad i studi umanisteg a Bressa despò de l'anession a la Republega de Venezia). Quand l'era anc'mò un s'ciet l'è indait a Ferrara per completar i studi ind la scœla de Guarino Verones, indove l'ha imparad ol grec.

Ind el 1452 l'è partid per Costantinopel, per studiar mei ol grec co'i lezion de Joann Arjiropulo, ind el *Xenon*.
L'ann dop l'è spetador de la borlada de la citaa; l'è fait prexoner dei turc, e per un ann l'è stait un s'ciav. Ind el 1454, l'ha traduxid in latin la *Danielis prophetae visio*. A la fin l'è stait liberad, o co'l pagament de un riscat co'i solds donads de la citaa de Bressa a'l so pader, o per la mediazion de un mercant fiorentin (Mainardo Ubaldini) co'l pagament del Batista Gritti.

Despò de un viaj pien de desventure (l'è stait anc caturad dei pirats, qe i l'ha portad a Rodi) l'è rivad a Roma ind el 1454-55, e dop de tri agn l'è tornad a Bressa, indove l'ha finid de scriver ol *Costantinopolis* e, plu tarde, l'ha componid l'orazion per la so citaa.

A Bressa l'ha dervid una scœla de gramatega con l'insegnament de la lengua greca. Al s'è sposad e 'l gh'ha havud tri s'ciets. Anc se l'è miga deventad un patrizi, l'è stait un member del Consili dei Doxent de l'Ospedal Major fina a la so mort ind el 1508.

## Bibliografia
* [Ubertino Posculo ind el dizionare biografeg de la Treccani](http://www.treccani.it/enciclopedia/ubertino-obertino-posculo_(Dizionario-Biografico)/)

## Ligam de fœra
* De laudibus Brixiae ind el sit de l*'Ateneo di Brescia*.
AltaVista

** AltaVista ** l'è staa vun di primm motor de recerca, creaa da la Digital Equipment Corporation per mostrà la potenza di sò computer. L'è staa disponibil dal 15 de dicember del 1995 al 8 de luj del 2013, quand che l'è staa sostituii da Yahoo.
Apple Desktop Bus

**Apple Desktop Bus** l'era on bus dij computer de la Apple a bassa velocità, doperaa per taccà dispositiv de input 'me la tastadura o el mouse, ma anca per i trackball e i tavolett grafegh. L'è nassuu in del 1986 e l'era, oltra che in di computer Apple, in quej de la NeXT. Comé per el standard PS/2, intorna a l'ann 2000 l'è staa sostituii da la USB. El dopera ij midemm connetor del cav S Video.

## Riferiment
*Apple Desktop Bus - Technopedia
Videotel

El **videotel** l'è staa el servizzi de videotex de la SIP, monopolista italian di telecomunicazion incoeu vegnuu Telecom Italia.

## Storia
Sperimentaa dal 1981 e diventaa operativ dal 1985, l'era ispiraa al Minitel franzes, ma l'ha mai avuu l'istess success.

I eren on poo i servizzi che podeven doperàll: Per esempi gh'eren di programma per l'agricoltura e di chat primordiai, sia erotegh che no.

In sul videotel gh'era anca la prima banca dacc giornalistega, la MedAdress.

## Connession
Per connetés se pagava on canon de 7500 franch per on terminal cont on quader de noeuv polles e on modem da 1200 baud in ricezion e a 75 in trasmission.

Se podeva doperà anca on modem per el Commodore 64, e in teoria tucc i computer cont on emulator aposta.

I paginn se podeven impostà in dò modalità, cont di maner different de pagàj: 
#Prestel, indova ogni pagina la costava da 0 a 990 franch
#Teletel, cont on pagament de 220 franch al minut

## Spantegament
*In sul Videotel l'è nassuu el primm MUD italian: Necronomicon
*L'era doperaa de la Mediaset per comunegà cont i spettador.
Napster

**Napster** l'era on servizi P2P per scambià di file MP3 nassuu in del 1999 grazia al Shawn Fanning e cont on boom de popolarità in del 2000, e cont el picch di utent a febrar del 2001.

In del disember del 1999 i cà discografegh fann 'na causa contra el Napster per violazion del copyright, che la finiss a metà 2001 con l'introduzion di filter che permetten no de cercà i canzon pussee famos. Pocch mes dopo, el tribunal american l'ha ordinaa de smorzà el servizi.

I utent hinn passaa a di sistema che, a differenza del Napster, i eren no centralizaa e/o crittografaa e donca podeven no vess saraa, comé KaZaA, Aimster, WinMX e Gnutella.
Minitel

El **Minitel** l'è staa on servizi videotex franzes accessibil per via telefonega, el servizi de red pussee spantegaa e famos prima del World Wide Web.

Scominciada la sò sperimentazion in del 1978, l'è vegnuu disponibil per tucc in del 1982. El sistema el permetteva de crompà online, prenotà i treni, doperà l'elench del telefon, vardà i quotazion de la borsa valor, chattà e avègh 'na mail box, comé i e-mail d'incoeu.
Giüsepp Pericu

**Giüsepp Romeo Pericu**, (Genua, 20 d'utùber 1937) l'è un pulitic italiàn, unurèul sucialista dal 1994 al 1996 e sìndic de Genua dal 1997 al 2007 pr'el Center Sinistra.

## Biugrafia

L'è nasüd a Genua, in del 1937, ma la so famiglia la vègn de Ozieri. El s'è laureàd in dirìtt è l'è stài prufesùr de dirìtt aministratìu a l'Università de Milan e Università di Studi de Genua

## Riferimént


## Ligàmm de föra
* Scheda d'la Camera sü Giüsepp Pericu
Despotad de Morea

Ol **Despotad de Morea** (in grec: *Δεσποτᾶτον τοῦ Μορέως*) o **Despotad de Mistra** (in grec: *Δεσποτᾶτον τοῦ Μυστρᾶ*) l'è stait una provinça de l'Imper Bizantin intra ol 1348 e ol 1453 (ann de la toma de Costantinopel) e dop un stat indipendent fina a'l 1460, quand qe l'è stait conquistad de l'Imper Otoman. L'era governad dei princep imperiai cond el titol de despota.

Ol territore l'è cambiad ind i agn, ma l'è semper restait ind el Pelopones (qe a l'epoga l'era ciamad Morea). La capital l'era Mistrà, a 5 km de l'antiga Sparta.

## Riferiments
Spyware

El **spyware** l'è 'na categoria de software che 'l spiona l'utent e i sò abitudin. I spyware, a differenza di malware l'è no per forza dannos, vist che pòden vess doperaa per di reson legittim. Ad esempi i adware despess servissen per avègh on software a gratis inveci de pagàll, ma gh'è di spyware che hinn squasi semper in la categoria del malware, comé i keylogger e i hijacker.
Il cinque maggio

**Il cinque maggio** (*El cinch de magg* in lombard) l'è 'na poesia, in lengua italiana, del Lissander Manzon che la parla de la mort del Napoleon Bonapart. Scriccia el 16 de magg del 1821, de gett dopo avè descovert de la mort de l'Imperator in su l'Isola de Sant'Elena, l'ha poeu modifegaa la poesia in la version che cognossum anmò incoeu. La gh'ha 108 vers, indova el Manzon el dà 'na vision de la vita del Napoleon senza né glorifegàll né moeuv a compassion el lettor. El sò obietiv, de facc, l'è quell de parlà de la gloria divina.

## El test

Ei fu. Siccome immobile,
dato il mortal sospiro,
stette la spoglia immemore
orba di tanto spiro,
così percossa, attonita
la terra al nunzio sta,

muta pensando all'ultima
ora dell'uom fatale;
né sa quando una simile
orma di piè mortale
la sua cruenta polvere
a calpestar verrà.
Pretty Good Privacy

El **Pretty Good Privacy** (*Privatezza bastanza bona* in lombard) l'è 'n software de crittografia desvilupaa dal Phil Zimmermann in del 1991. El sò obiettiv l'è de protegg i informazion menaa via internet cont l'us de la crittografia a ciav publega e facilità l'autenticazion digital di document.

In general, el programma del PGP el pò vess doperaa anca per crittà di file e di directory, e 'l dopera el standard OpenPGP.

## Riferiment
*PGP: Privacy, sicurezza e autenticazione
Kernel

El **kernel** (in ingles ) l'è 'l coeur de 'n sistema operativ, software cont la mira de permett 'n access segur a l'hardware per i process in esecuzion e anca gestì, se 'l gh'è, el multitasking.

I primm software se giontaven direttament al computer, ma cont el nass di sistema operativ i programmador hann preferii scriv codes che se interfaccia cont el sistema e lassà a l'OS fa'l mestee de interfacciàs cont l'hardware.

I kernel hinn dividuu in:
*Kernel monolitegh
*Microkernel
*Kernel ibrid
*Exokernel

## Riferiment
*Cos'è il Kernel - Fastweb
Alfredo Reichlin

L**'Alfredo Reichlin** (Barletta, 26 de magg del 1925 – Roma, 21 de marz del 2017) l'è staa on politegh, partigian e giornalista italian, deputaa da la legisladura quella de 5 a quella de 11, cont el Partito Comunista d'Italia prima e poeu cont el Partii Democrategh de la Sinistra.

L'è staa member del governo ombra del Partii Comunista Italian e president de la commission che l'ha scrivuu el *Manifest di Valor* del Partii Democrategh.
Ode an die Freude

**Ode an die Freude** ("Oda a la gioia" in lombard) l'è 'na poesija del Friedrich Schiller scriccia in del 1786 per celebrà el sentiment de unità e fratellanza de tutta l'umanità. L'è famosa principalmente per vess stada tolta dal Ludwig van Beethoven comé test per la sò Nona sinfonia de Beethoven, doperada anca comé Inn europee
Alessia

**Alessia** l'è 'n nomm proppi de la lengua lombarda.

## Variant
*Mascolin: Alessi
### In di alter lengov
*Franzes: Alexia
*Ingles: Alexia, Alexis
*Polacch: Aleksja
*Serb: Алексија (Aleksija)
*Sloven: Aleksija
*Todesch: Alexia
*Italian: Alessia

## Origin
El nomm l'è 'n adattament del nomm mascolin Alessi, e 'l vegn del grech *Aλεξις* (*Álexis*), ossia "defensor".

## Onomastegh
L'onomastegh del nomm Alessia el pò vess festeggiaa el 9 de genar in onor de la beata Alix Le Clerc, o insemma al Sant Alessi el 17 de luj.

## Personn
*Alessia Marcuzzi, showgirl italiana
*Alessia Filippi, nodadora italiana
*Alessia Reato, modella e velina italiana
*Alexia di Paes Bass, fioeula del Guglielmo Lissander di Paes Bass
*Alexia, cantautora italiana
*Alexis Biedel, attora statunitensa

## In di art
*Alexis Castle l'è vun di personagg de Castle, la fioeula del protagonista Richard Castle
*Alexia l'è 'n personagg di Pokémon
Vestiment

El **vestiment** (o, collettivament, **vestiari**) a l'è on fenomen tipegament uman indova i persònn se zornissen el còrp con di tessuu cusii insemma per quatàss. I òmen a hinn i unegh animai che se tegnen adòss di vestiment, e squas tucc i persònn se vesten.

El còrp el pò vess quattaa cont ona camisa, i brasc cont i manigh, i gamb con di bragh o cont ona sòcca, i man con di guant e i pee con di scarp. Quand che a fà fregg, i persònn se vesten pesant cont i paltò e i capej.

El vestiment el protegg el còrp uman del cald del sô e di temperadur alt in di pais tropegaj. I vestiment come paltò de lana e i strivaj tegnen el còrp al cald indove i temperadur a hinn fregg fiss ('me al pòlo nòrd). Se podaria, donca, dì che el vestiment el protegga la gent di dagn che on quajvun el podaria tràss adòss per via de quij fenomen chì.

El vestiment l'è anca tegnuu adòss come ornament, per la mòda. I persònn de cultur divers se vesten in de ona manera descompagna e a gh'hann dei idej e costumm desferenziaa a resguard de che sorta de vestiment mettes sù. Per tant persònn el vestiari el va de delà del quattàss el còrp, ma el ven ancasì ona manera per comunegà i emozion e pensee soeu de lor intravers el vestìss. Despess, el vestiment a l'è ona forma de autoespression. I òmen in divers situazzion sociai – in sul laorà o in de dei olter situazion pussee informaj – insebissen divers maner de fass vedè grazzia ai vestii che gh'hann adòss. Sovenz la gent semplesment la ghe va adree a la mòda pussee popolara, e inscì se datten a lee. Donca, el vestiment l'è minga domà on mezz che 'l protegg el nòste còrp, ma ancasì on'espression creativa de l'anem uman.
Braghe

I **braghe** inn una sorta de vestiari che se met su in la part del corp de desota, soratut per quatà i gambe e protesgej del fregg. Sota quell aspet chì, i braghe inn compagne di soche e i olter vestiment pussee longh, ancaben che i sajen minga istess istess.

Storegament, in l'ozzident, i braghe inn staite la sorta de vestiari mascolin per ol desota pussee prevalenta infina del secol qd14; tamen, a partì de la fin del secol qd20, anca i fomen hann scomenzad a dovràj una quaj vœulta. I braghe resten tacade al corp grazzia al cadin inscambi de la vita, e pœuden stà in pee indeperlore o per mez de una zenta o di bretelle.

## Vos conrelade
* Alt-de-garon
* Gins
Macintosh 128K

El **Macintosh 128K** l'è staa on computer venduu de la Apple da genar del 1984 a ottober del 1985. Ciamaa al principi domà Macintosh, quand che l'è sortida l'espansion con pussee RAM Macintosh 512K l'è staa renominaa per sconfondes no.

L'è 'l capostipet de la fameja di Macintosh classegh e l'ha portaa al gran publegh l'interfaccia GUI grafega, inveci de la CLI a ligna de comand. A l'è staa el primm computer a vess daa foeura cont el Mac OS classegh.

El gh'aveva 128KB de RAM, nient de  Hard disk, la CPU Motorola 68000 a 7,88 MHz e 2 port seriai, 'na porta per el mouse, 'na porta per la tastadura e 'na porta per el floppy. El display l'era on CRT da 9 polles.

## Alter progett

## Vos correlaa
*Apple Lisa
Dischett

El **dischett** (ciamaa anca "floppy", ch'el voeur dì "flessibil") l'è 'n support de memoria de massa magnetiga, fada de 'n disch piscinitt (de chi el nomm) cont del material magnetegh sora contegnuu in d'ona custodia. Per lensgij se doperava ona dischettera, ciamada anca FDD. El sò us el s'è sbassaa di agn 2000, cont i memorij USB e flash, ma hinn doperaa ancamò in di impiant industriai, e donca anmò in produzion.

## Storia

L'idea del floppy a l'è nassuda in del 1967 a la IBM e l'è rivada in di personal computer 10 agn dopo, cont la Olivetti P6060 e P6040, che gh'even di floppy da 8 e 2,5 pollis.

Cont el temp hinn deventaa standard anca in del PC IBM, e s'hinn sbassaa de dimension: Da 8 a 5,25 e poeu a 3,5 pollis.

In del 1998 la Apple la presenta iMac, primm PC senza floppy, e cont el temp el floppy l'ha perduu el sò roeul de principal mezz de scambi, anca grazia a la velocizzazion de Internet, e l'è staa prima sostituii di sistema arent ma pussee capient 'me i zip drive e poeu di sistema a stat solid.

## Riferiment
*Il Floppy Disk Compie Quarant’anni

## Vos correlaa
*Bindell magnetich
*Cartolina magnetica
Colzonitt

I **colzonitt** (ciamaa anca **calzonitt** o **colzon curt** putost che in ingles, **short**) a hinn on tipo de colzon unisess, che quatten i gamb dal cadin fin a pressapòcch i genoeucc.

## Stòria
I colzonitt scomincien a vess dovraa prenzipalment in di Staa Unii intra el XIX e 'l secol XX di bagai finna l'età de l'adolescenza. In ona quai scoeula i colzonitt faseven part de la divisa, insemma a colzin lungh fin i genoeucc. Inquand i bagai rivaven a l'adolescenza, i colzonitt vegneven sostituii di colzon normai e inscì, in del pensee de la gent, i colzonitt a l'era on indument domà per l'infanzia, anca se i soldaa che operaven in di pòst tropegai dovraven ona divisa propri cont i colzon cort.

Da la mitaa del secol XX i colzon cort a hinn intraa a fà part de l'abigliament, sia di òmen che di dònn, de tucc i età, con tutt che, anca incoeu, a l'è on pensee comun che a l'è on indument da dovraa domà in situazzion minga tiraa. In ambit e situazzion tiraa putost che de lavô, i colzon cort a hinn de spess minga consejaa se non devedaa de bon. In di paes del Medi orient i colzonitt tant molt men spantegaa intra i òmen e a hinn squas del tutt impensabel per ona dònna. Quel costumm chì a l'è prenzipalment dovuu ai tabuu sociai e religios, che a disen che a l'è minga moral che ona dònna la fà vedè i sò gamb.

## Modej
Al dì d'incoeu i colzonitt cort varien per dissegn, longhezza e material. Intra i modej pussee spantegaa gh'hann da vess sigura regordaa i bermuda, dotaa de saccosc e passant per la zentura. Da i agn vottanta in poeu a hinn deventaa popolar comè anca i colzonitt fabricaa in gins lungh fin al genoeucc per i òmen, e fin al garon per i dònn. I colzon cort a hinn anca dovraa assee in del dipòrt e de spess fabricà in material tecnigh per favorì i prestazion di quij che 'l gh'hann adòss.

I colzonitt che se slonghen fin a oltra la mitaa de la polpa de la gamba a hinn ciamaa chiamati pinoccïett.

## Nòt


## Vos ligaa
* Bermuda
* Hot pants
* Colzonitt da ciclista

## Ligamm de foeura
*Short  - Dizzionari de la mòda
Fusoo

I **fusoo** (o **fuseaux** putost che **fuseau**) a hinn di colzon elastecizzaa, de spess cont on elastegh che 'l gira sòtta la pianta del pee per tegnij tenduu.

In di agn sessanta el stilista Emilio Pucci ha dissignaa ona linia de calzon de seda, dotaa de passant sòtta i pee che a hinn deventaa popolar comè despoeu che Audrey Hepburn i ha mettuu-sù in ona quai pellicola. Cont l'advent di tessuu elastecizzaa, i fusoo a hinn deventaa assee popolar in de l'ambet de l'abigliament sportiv (prenzipalment sci e danza), e despoeu comè colzon femenil.

In vòga in di agn vottanta-novanta, i fusoo vegnen de spess dovraa insemma ai strivaj in de la mòda casual.

## Vos ligaa
* Colzon
* Tuta
* Leghings

## Ligamm de foeura
*
Colzon cald

I **colzon cald **(o anca in ingles **hot pants**) a hinn on tipp de colzonitt femenil cort e aderent comè.

## Descrizzion
Nassuu in nel cors di agn settanta, quatten dal cadin fin a on quai centimeter sòtta l'inguine, lassand foeura i gamb e 'l cuu. I modej pussee comun a hinn fabricaa in tela denim, ma gh'hinn version in coton, nylon, pell e fiber sintetigh. La mòda di colzon cald a l'è tirada-indree a la fin di agn settanta ma, poeu, a l'è tornada in auge a la fin di agn novanta.

In del 1973, in Italia ha dessedaa particolar scandal e a l'è staa cusada de vess bestemmiosa ona campagna de publicitaa de l'Oliviero Toscani. La publicitaa infatt mettava insemma l'imagin d'on par de colzon cald (veduu da dedree da dietro, donca cont el cuu in evidenza) la cont la frase *Chi mi ama mi segua *("Chi me ama me venga dree").

## Vos ligaa
* Colzonitt

## Nòt


## Ligamm de foeura
*
Parlament scozzes

El **Parlament scozzes** l'è 'l parlament devoluu de la Scozia, nassuu grazia al referendum in su la devoluzion scozzesa. 'Sto parlament chi el gh'ha el poder de leggiferà in su tucc i argoment che hinn reservaa no al Parlament ingles, cont ona legg che 'l parlament centeal pò modifegà.

El Parlament 'l elegg el Primm minister de la Scozia e 'l gh'ha on rapport de fiducia cont el governo scozzes. Incoeu la maggioranza l'è del Partii nazional scozzes, cont 63 member del Parlament scozzes.
Bermuda (vestiment)

I **bermuda** a hinn ona sorta de braga curta, cont ona longhezza che la riva pù o manca ai genoeugg. A hinn ben spantegaa, in particolar in gins, come vestiment casual di òmen, mantegnend inscì la comoditaa di tradizionai bragh denim in de la version de l'estaa.

## Origen
El sò nòmm el riva giò da la sò popolaritaa in de l'arcipelagh britannegh di Bermuda, indove vegnen mettuu su minga domà come on vestiment casual, ma ancasì in de di ocasion pussee tiraa, despess insemma a giacca e cravatta.

I bermuda a hinn nassuu per dà ona soluzion ai proibizion imposuu d'ona legg locala, che l'inebiva i dònn del fà vedè i gamb tutt biòtt. Minga tròpp temp apos a hinn deventaa on indument anca per i òmen.

## Usagg
L'esercit britannegh l'ha adottaa l'usagg di bermuda per i stanziament in di pais tropegai e in del desert, e al dì d'incoeu hinn ancamò part de la divisa de la Marina Reala.

## Variant
### Cargo-pants
Compagn di bermuda per longhezza a hinn i *[[cargo-pants]]*, che però se desferenzien per avè on taj "baggy", e, in general, vess ancamò men "elegant" di bermuda.

### Costumm da bagn bermuda

De solet se indica cont el termen "bermuda" anca 'l costumm da bagn per òmm a braghett curt.

## Nòt


## Vos ligaa
*Short
*Colzonitt da ciclista
*Boxer (costumm da bagn)
Parlament

El **Parlament**, ciamaa anca *Assemblea*, *Dieta*, *Congress* o *Cort* a segonda del Stat, l'è 'n orghen collegial cont el poder legislativ, ma di voeult cont di alter compit comé avègh on repport de fiducia cont el governo, elegg el Capo del Stat o nominà di figur important del Stat.

Tipicament in di republegh presidenziai l'esecutiv l'è minga controllaa del Parlament, foeura de 'n quaj controll estern (ad esempi el Senad di Stat Unii el conferma i Secretari del governo), inveci in la republega parlamentara e in di monarchij parlamentar gh'è proppi on vot indova el Parlament el dis de avègh fiducia in del governo.

Al di d'incoeu i parlament i gh'ha tipicament dò camber, ma gh'è anca tanc parlament monocamerai. In di sistema bicamerai l'è tipegh dà pussee poder a la cambra bassa, ma gh'è anca di Stat, comé l'Italia e i Stat Unii, indova gh'è 'l bicameralismo perfett.

## Riferiment
*Parlamento - Treccani

## Alter progett
Blusa

La **blusa** (dal frances *blouse*) a l'è on tipo de camisa femenila, assee larga e spess trattegnuda in vitta da ona zenta putost che da ona fassa.

Al principi la blusa la nass comè on indument femenil da lavô d'ofizzi, in di ultem period de l'epoca vittoriana. Al principi del secol XX la blusa la se "trasforma" per deventà on capo d'abigliament pussee elaboraa e refinaa, e intra a fà part del guardaròbba casual de tant dònn. El period de massim splendor per la mòda de la blusa, però, a hinn i agn vottanta.

## Camisa da nòtt
La camisa da nòtt a l'è costituida da on blusa slongada dovrada di dònn comè pigiama.

## Vos ligaa
* Camisa
* Kosovorotka
* Camisa hawaiana

## Ligamm de foeura
*
Felpa

La **felpa** a l'è on capo d'abigliament creaa in origen par far spòrt ma che al dì d'incoeu a l'è mettuda-sù de consuett compagn di mai e di maion.

La felpa de solet la va da la vitta fin al còll, a l'è a manegh longh e la se pò trovà in divers variant: cont el capusc, senza i manegh, cont o senza la zainera e cont o senza la sacoccia centrala.

La vien fada cont on tessuu che a l'è ona maina d'ona certa consistenza cont la part de dent felpada.

## Vos ligaa
* Strip (abigliament)
Conficker

**Conficker** l'è staa on worm per el sistema Windows descovert in del november del 2008.

L'ha infettaa on mugg de computer, di privaa, aziend e ent governativ, e l'è stada l'infezion pussee granda dal 2003 con Welchia.

## Spantegament
Conficker el se spantega principalment cont ona vulnerabilità in di protocoll de red del Windows, ma el droeuva anca el scambi di memorij USB o Hard Disk e la violazion di password de amministrator pussee fazil o null.
Cantabria

La **Cantabria** l'è 'na comunità autonoma de la Spagna, che la correspond a l'omonima provincia. La sò capital l'è Santader, e la confina cont i Paes Basch, cont la Castija e Leon e cont i Asturij. El sò Statut moderno l'è staa approvaa el 30 de dicember del 1981.

L'è la region pussee ricca di repert del Paleolitegh superior.

## Alter progett
Fojòt

El **fojòt** (parnonziaa ) l'è 'n tegamm tipegh de la cusina piemontesa faa de terracotta o de porcellana smaltada, e spartii in du element unii: On van inferior indova se mett ona candila e on van superior indova se mess el mangià de coeus o tegnì cald.

L'è mittuu in del center del tavol per permett a tucc de servìss, se l'è assee grand, e l'è doperaa soratutt per la bagna càuda.
Union Democratega de Catalogna

L**'Unió Democràtica de Catalunya** l'è staa on partii politegh de la Catalogna, centrista e democristian, member fondator del Partii Popolar Europee.

Nassuu in del 1931, el se disliga in del 2017, dopo 'na federazion cont la Convergència Democràtica de Catalunya in tra 'l 1978 e 'l 2015. La motivazion l'è stada sia politega, vista la mancada elezion di deputaa e europarlamentar, sia economega, vist che 'l partii l'era in crisi.
Imper Bizantin

L**'Imper Bizantin** (nom dovrad dai storeg modern per indicar l**'Imper Roman d'Orient** ind ol period medieval) l'è stait la continuazion de l'Imper Roman ind la zona orientala, con capital Costantinopel, a partir da la Tarda Antigitaa e in tut ol Medioev. L'Imper l'ha resistid ai invasion del V secol e a la fin de la part ocidentala, e l'è durad circa milla agn, fin a la conquista otomana de la capital ind el 1453.

I ajetiv "Bizantin" e "Oriental" i è dei termen creads dai storeg dop de la fin de l'Imper. I so citadin i dovrava ol nom "Imper Roman" (in grec: *Βασιλεία τῶν Ῥωμαίων*, trasliterazion: *Basileia tôn Rhōmaiōn*; in latin *Imperium Romanorum*) o "Romania" (grec: *Ῥωμανία*), e i se faxiva ciamar "Roman" o, in grec, "Romei" (*Ῥωμαῖος*).

## Cronolojia essenziala
* 330 Costantinopel nœva capitala de l'Imper.
* 395 Mort del Teodosi I e fin de l'unitaa de l'Imper, qe l'è dividid intra l'Arcadi (prim fiœl del Teodosi, part oriental) e l'Onori (Ocidental) .
* 527 Ol Justinian I l'è imperador.
* 532 Revolta de Nika.
* 533-554 Campagne militar del Justinian I: al descaça vià i Vandai dal Nordafriga, al conquista part de la Spagna, e a la fin conquista anc l'Italia despò de la guerra gotega
* 565 Mort del Justinian I.
* 568-628 L'imperador Eracli I al destrus l'esercet sasanide e al fà deventar la Persia un stat tributare.
* 634-641 I Arab i conquista i province orientai de l'Imper.
* 730-787 Period iconoclasta.
* 843-1057 Regn de la Dinastia macedona.
* 1002-1018 Ol Basili II al taca i Bulgar, e, grazie a una granda vitoria, al reporta la frontiera de l'Imper al Danubi.
* 1054 Scisma d'Orient.
* 1071 Ol Roman IV l'è vencid dei Seljuqids ind la bataia de Manzicerta: qesta fraca la met fin a la dominazion de l'Anatolia da part dei Bizantin.
* 1097 Bizantin e croxads i riconquista Nicea.
* 1186 I Bulgar i se revolta e i fonda un nœv regn.
* 1204 La conquista de Costantinopel de part dei croxads e la creazion de l'Imper Latin i porta a la desligazion dei domini bizantin intra l'Imper de Nicea, l'Imper de Trabisonda e il Despotad d'Epir.
* 1261 Costantinopel l'è riconquistada de l'imperador bizantin Miqel Paleolog.
* 1331 Borlada de Nicea.
* 1354 I Otomagn i passa ol Dardanei e i riva in Europa.
* 1402 I Otomagn i è vencids del Tamerlan aprœv a Ankara.
* 1422 I Otomagn i assedia Costantinopel.
* 1444 Vitoria dei Otoman a Varna contra un esercet croxad.
* 1452 Un olter tentativ de reunificazion dei ciexe.
* 1453 Borlada de Costantinopel e fin de l'Imper.
* 1460 Borlada de Mistra, co'l despotad de Morea.
* 1461 Borlada de Trabisonda, capitala de l'Imper de Trabisonda, governads de la dinastia dei Comnen.
* 1472 Matrimone de Ivan III de Russia e Sofia Paleolog: Mosca la deventa insé la *Terza Roma*.

## Riferiments


## Bibliografia
*  ''Impero Bizantino'' ind la Treccani
*  ''Impero Bizantino''  ind el Zanichelli
*